**Prijímanie detí na predprimárne vzdelávanie**

**Na predprimárne vzdelávanie v materskej škole sa prijíma spravidla dieťa od troch do   
šiestich rokov jeho veku;** výnimočne, ak je voľná kapacita, možno prijať dieťa od 2,5 roka veku.   
**Na predprimárne vzdelávanie sa prednostne prijíma dieťa, ktoré dovŕšilo piaty rok veku, ktoré plní povinné predprimárne vzdelávania,** dieťa, ktoré pokračuje v plnení povinného predprimárneho vzdelávania, ostatné deti podľa kapacity MŠ.   
  
**Do materskej školy sa prijímajú deti na základe písomnej žiadosti rodiča/zákonného   
zástupcu** (ďalej len „zákonný zástupca“). Deti sa prijímajú k začiatku školského roka v máji   
príslušného kalendárneho roka, pokiaľ je voľná kapacita aj v priebehu školského roka.   
  
**O prijatí dieťaťa do materskej školy rozhoduje riaditeľ ZŠ s MŠ** podľa § 5 ods. 13 písm. a) zákona č.596/2003 Z. z. o štátnej správe v školstve a školskej samospráve a o zmene a doplnení niektorých zákonov.   
  
Pri prijímaní detí do materskej školy sa postupuje v zmysle § 3 vyhlášky Ministerstva školstva Slovenskej republiky č. 541/2021 o materskej škole (ďalej len vyhláška č. 541/2021 Z.z.)   
  
**Do materskej školy sa prijímajú deti na základe žiadosti zákonného zástupcu,** môžu sa   
prijímať aj deti so špeciálnymi výchovno-vzdelávacími potrebami, vo veku spravidla od troch   
rokov do šiestich rokov, deti s pokračovaním plnenia povinného predprimárneho vzdelávania. Deti po dovŕšení dvoch rokov veku môžu byť prijaté len výnimočne, ak sú vytvorené vhodné materiálne, personálne a iné potrebné podmienky ( dieťa má hygienické návyky).   
  
**Miesto a čas podávania žiadostí pre školský rok** zverejní riaditeľ po dohode so zriaďovateľom na budove materskej školy, na web stránke MŠ a inom dostupnom mieste **spravidla od 20. apríla do 31. mája**. **Riaditeľ spolu s miestom a termínom zverejní aj podmienky prijímania detí do materskej školy**.

- Prednostne  sa  prijímajú  deti:

* ktoré dovŕšili piaty rok veku,
* deti, ktoré pokračujú v plnení povinného predprimárneho vzdelávania,
* pokiaľ to kapacita MŠ povoľuje v zmysle školského zákona č.245/2008 § 59.
* Ostatné podmienky prijímania detí určí riaditeľ a po prerokovaní

s pedagogickými zamestnancami na pedagogickej rade školy a rodičia sú oboznámení na ZR a vyložené sú na nástenke vo vchode.

**Ostatné podmienky prijímania detí v prípade zvýšeného záujmu o MŠ:**

* deti, ktoré nedovŕšia do 31.8.2023 vek 5 rokov a zákonný zástupca bude žiadať v šk. roku 2023/2024 o predčasné zaškolenie, pričom predloží so žiadosťou aj písomný súhlas príslušného zariadenia výchovného poradenstva a prevencie a dieťa má trvalý pobyt v spádovej MŠ,
* ktoré majú osvojené základné hygienické a samoobslužné návyky a sú primerane samostatné (nemá plienky, fľašu, cumlík, samostatne sa naje lyžičkou, napije z pohára, používa WC, umyje si ruky, oblečie zákl. časti odevu, obuje sa),
* uprednostnené budú deti, ktoré majú trvalý pobyt v našej obci,
* uprednostnené budú deti, ktorých rodičia sú zamestnaní,
* ostatné deti, v závislosti od voľnej kapacity, podľa veku:
* deti, ktoré dovŕšia 5 rokov,
* deti, ktoré dovŕšia vek 4 roky,
* deti, ktoré dovŕšia vek 3 roky,
* obsadenosť tried podľa veku detí a naliehavosti situácie,
* dopĺňanie detí do fungujúcich tried určí zástupkyňa riaditeľa materskej školy a po prerokovaní s pedagogickou radou školy zverejní na nástenke vo vchode budovy.

Deti sa prijímajú do materskej školy na základe písomnej žiadosti zákonného zástupcu. **Žiadosť si zákonný zástupca prevezme v materskej škole alebo stiahne z web stránky.   
Spôsob podania žiadosti:   
- osobne, poštou.**  
Žiadosť o prijatie dieťaťa podávajú a podpisujú obidvaja zákonní zástupcovia.

Zákonný zástupca, ktorému je dieťa zverené do výlučnej osobnej starostlivosti podpisuje žiadosť o prijatie do materskej školy.   
  
**Žiadosť sa predloží riaditeľovi spolu s potvrdením o zdravotnom stave dieťaťa od   
všeobecného lekára pre deti a dorast, ktorého súčasťou je aj údaj o povinnom očkovaní**. Ak ide o dieťa so špeciálnymi výchovno-vzdelávacími potrebami, zákonný zástupca predloží okrem žiadosti a potvrdenia o zdravotnom stave dieťaťa aj vyjadrenie príslušného zariadenia výchovného poradenstva a prevencie.